357 De Julian vernichtet Alemanne, wo um Lugudunum (Lyon) ume plünderet. Au am Rhii tötet er meriri Alemanne und baut d Festig Tres Tabernae noi uuf. De Heermaister Barbatio degege mue bi Rauracum (Augst) e Niderlaag iistecke. Drufabe chunnts zu de Schlacht vo Argentorate (Strossburg). De Julian bisigt d Alemanne und de alemannisch König Chnodomarius grootet i Gfangeschaft. Öber 6'000 Alemanne chömed um, vo de Römer aber grad nume 267 Soldaate. De Julianus zücht drufabe öber de Rhii und plünderet im Piet vo de Alemanne, wo denn e zeemönaatige Fridesvertrag mitem Julianus schlüssed. De Barbatio bisigt Juthunge, wo z Rätie iigfalle sind.